stanford-oval/wikipedia huggingface dataset:
Sitoutumattomien maiden liike
Puheenjohtajat

| Puheenjohtaja | Valtio | Kausi | Kausi |
| --- | --- | --- | --- |
| Josip Broz Tito (1892–1980) |  Jugoslavia | 1961 | 1964 |
| Gamal Abdel Nasser (1918–1970) |  Yhdistynyt arabitasavalta | 1964 | 1970 |
| Kenneth Kaunda (1924–2021) |  Sambia | 1970 | 1973 |
| Houari Boumédiènne (1932–1978) |  Algeria | 1973 | 1976 |
| William Gopallawa (1896–1981) |  Sri Lanka | 1976 | 1978 |
| Junius Richard Jayawardene (1906–1996) |  Sri Lanka | 1978 | 1979 |
| Fidel Castro (1926–2016) |  Kuuba | 1979 | 1983 |
| Neelam Sanjiva Reddy (1913–1996) |  Intia | 1983 | 1983 |
| Zail Singh (1916–1994) |  Intia | 1983 | 1986 |
| Robert Mugabe (1924–2019) |  Zimbabwe | 1986 | 1989 |
| Janez Drnovšek (1950–2008) |  Jugoslavia | 1989 | 1990 |
| Borisav Jović (s. 1928) |  Jugoslavia | 1990 | 1991 |
| Stjepan Mesić (s. 1934) |  Jugoslavia | 1991 | 1991 |
| Branko Kostić (s. 1939) |  Jugoslavia | 1991 | 1992 |
| Dobrica Ćosić (1921–2014) |  Jugoslavia | 1992 | 1992 |
| Suharto (1921–2008) |  Indonesia | 1992 | 1995 |
| Ernesto Samper (s. 1950) |  Kolumbia | 1995 | 1998 |
| Andrés Pastrana Arango (s. 1954) |  Kolumbia | 1998 | 1998 |
| Nelson Mandela (1918–2013) |  Etelä-Afrikka | 1998 | 1999 |
| Thabo Mbeki (s. 1942) |  Etelä-Afrikka | 1999 | 2003 |
| Mahathir Mohamad (s. 1925) |  Malesia | 2003 | 2003 |
| Abdullah Ahmad Badawi (s. 1939) |  Malesia | 2003 | 2006 |
| Fidel Castro (1926–2016) |  Kuuba | 2006 | 2008 |
| Raúl Castro (s. 1931) |  Kuuba | 2008 | 2009 |
| Hosni Mubarak (1928–2020) |  Egypti | 2009 | 2011 |
| Muhammad Hussein Tantawi (s. 1935) |  Egypti | 2011 | 2012 |
| Muhammad Mursi (1951–2019) |  Egypti | 2012 | 2012 |
| Mahmud Ahmadinežad (s. 1956) |  Iran | 2012 | 2013 |
| Hasan Ruhani (s. 1948) |  Iran | 2013 | 2016 |
| Nicolás Maduro (s. 1962) |  Venezuela | 2016 | 2019 |
| İlham Əliyev (s. 1961) |  Azerbaidžan | 2019 | 2022 |
Aiheesta muualla

Kuvia tai muita tiedostoja aiheesta Sitoutumattomien maiden liike Wikimedia Commonsissa
Sitoutumattomien maiden liikkeen kotisivut (englanniksi)
Constantinos Mavromichalis

| Constantinos Mavromichalis> Henkilötiedot |
| --- | --- |
Syntynyt: 5. maaliskuuta 1987 (ikä 38)
Ammatti:  toimittaja, mediapersoona
Muut tiedot
Lempinimet:  Gogi
Merkittävät teokset: Gogin kantabaari
Constantinos ”Gogi” Mavromichalis (kreik. Κωνσταντίνος Μαυρομιχάλης, Konstantínos Mavromichális) (s. 5. maaliskuuta 1987) on suomalainen näyttelijä, toimittaja, mediapersoona ja animaattori.
Mavromichalis kirjoitti ylioppilaaksi Kallion lukiosta keväällä 2006 ja aloitti syksyllä 2008 animaatio-opinnot Bristolissa Englannissa. Mavromichalis valmistui Bristolista vuonna 2011 ja työskentelee Nitro Games -peliyrityksessä.
Constantinoksen isä on kreikkalainen Nicolas Mavromichalis, joka Suomessa tunnetaan paremmin DJ-nimellään Black Mike muun muassa 1980-luvun paikallisradiosta Radio Ykkönen. Mavromichalis avioitui vuonna 2021 ja pariskunta sai tytön elokuussa 2023.
Ura

Mavromichalis näytteli Romeo Aroa televisiosarjassa Salatut elämät vuosina 2005–2008. Myöhemmin hän on toiminut Iltalehden IL-TV:n videoiden parissa. Syksyllä 2016 hän aloitti Ylen Kioski-ohjelman juontajana. Kesällä 2019 hän oli yksi Ylen Saunapäivä-sarjan pääesiintyjistä yhdessä Tuija Pehkosen ja Mikko Kekäläisen kanssa. Mavromichalis oli mukana myös Selviytyjät Suomen syksyllä 2023 esitettävällä kahdeksannella tuotantokaudella.
Mavromichalis sai Kultainen Venla 2022 -gaalassa parhaan esiintyjän yleisöpalkinnon ohjelmastaan Gogin kantabaari.
Maaliskuussa 2023 Mavromichalis ilmoitti irtisanoutuneensa Yleltä ja ryhtyvänsä yrittäjäksi.
Gogi Mavromichalis oli yksi syksyn 2024 Tanssii tähtien kanssa -ohjelman kilpailijoista.
Filmografia

Salatut elämät – Romeo Aro (kuvauksissa 2005–2007, televisiossa 2006–2008)
Romeo & Rafael Desperados – Romeo Aro (2008)
Presidentin kanslia (2008)
Aiheesta muualla

Constantinos Mavromichalis Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Elonet  Yle
Jessie Diggins

| Jessie Diggins |
| --- | --- |

Henkilötiedot
Syntynyt: 26. elokuuta 1991 (ikä 33) Afton, Minnesota, Yhdysvallat
Kansalaisuus:   Yhdysvallat
Uran tiedot
Seura:  Stratton Mountain School
Laji:  maastohiihto 
Maailmancup
Kaudet:  2011–
Voitot:  26
Palkintokorokkeella:  67
 Tietolaatikko päivitetty 16. helmikuuta 2025 
Aiheesta muualla
jessiediggins.com
| Mitalit> Maa:   Yhdysvallat.Naisten maastohiihto. Olympialaiset  | Mitalit> Maa:   Yhdysvallat.Naisten maastohiihto. Olympialaiset  | Mitalit> Maa:   Yhdysvallat.Naisten maastohiihto. Olympialaiset  | Maa:   Yhdysvallat> Naisten maastohiihto. |
| --- | --- | --- | --- |
|  Kultaa | Pyengchang 2018 | parisprintti (v) |  |
|  Hopeaa | Peking 2022 |  30 km (v) |  |
|  Pronssia | Peking 2022 |  sprintti (v) |  |
| MM-kilpailut  | MM-kilpailut  | MM-kilpailut  |  |
|  Kultaa | Val di Fiemme 2013 | parisprintti (v) |  |
|  Kultaa | Planica 2023 | 10 km (v) |  |
|  Hopeaa | Falun 2015 | 10 km (v) |  |
|  Hopeaa | Lahti 2017 | sprintti (v) |  |
|  Hopeaa | Trondheim 2025 | parisprintti (p) |  |
|  Pronssia | Lahti 2017 | parisprintti (p) |  |
|  Pronssia | Planica 2023 | parisprintti (v) |  |
Jessie Diggins (s. 26. elokuuta 1991 Afton, Minnesota) on yhdysvaltalainen maastohiihtäjä. Hän on parisprintin olympiavoittaja ja kaksinkertainen maailmanmestari sekä kaksinkertainen maailmancupin kokonaiskilpailuvoittaja.
Arvokilpailut

Oslon MM-kilpailuissa 2011 Diggins oli sprintissä 25:s ja yhdistelmäkilpailussa 28:s. Val di Fiemmen MM-kilpailuissa 2013 hän voitti parisprintin maailmanmestaruuden Kikkan Randallin kanssa. Alle 23-vuotiaiden MM-kilpailuissa Val di Fiemmessä 2014 Diggins saavutti hopeaa vapaan hiihtotavan sprintissä. Sotšin olympialaisissa 2014 hän sijoittui yhdistelmäkilpailussa kahdeksanneksi ja sprintissä 13:nneksi. Falunin MM-kilpailuissa 2015 hän sai hopeaa 10 kilometrin vapaan hiihtotavan kilpailussa.  Lahden MM-kilpailuissa 2017 Diggins saavutti hopeaa vapaan hiihtotavan sprintissä ja pronssia perinteisen hiihtotavan parisprintissä. 30 kilometrin vapaan hiihtotavan yhteislähtökilpailussa hän oli viides. Pyeongchangin olympialaisissa 2018 hän voitti vapaan hiihtotavan parisprintissä kultaa Kikkan Randallin kanssa. Viestissä Yhdysvallat sijoittui viidenneksi Digginsin hiihtäessä neljännen osuuden. Hän sijoittui viidenneksi myös 10 kilometrin vapaan hiihtotavan kilpailussa ja 15 kilometrin yhdistelmäkilpailussa, kuudenneksi henkilökohtaisessa sprintissä sekä seitsemänneksi 30 kilometrin perinteisen hiihtotavan kilpailussa.
Seefeldin MM-kilpailuissa 2019 Diggins sijoittui vapaan hiihtotavan 30 kilometrillä neljänneksi ja sprintissä kahdeksanneksi. Oberstdorfin MM-kilpailuissa 2021 hän oli 10 kilometrin vapaan hiihtotavan kilpailussa neljäs ja 15 kilometrin yhdistelmäkilpailussa viidestoista.
Pekingin olympialaisissa 2022 Diggins saavutti hopeaa 30 kilometrin vapaan hiihtotavan kilpailussa ja pronssia vapaan hiihtotavan sprintissä. Lisäksi hän sijoittui yhdistelmäkilpailussa kuudenneksi ja 10 kilometrin perinteisen hiihtotavan kilpailussa kahdeksanneksi. Planican MM-kilpailuissa 2023 Diggins saavutti kultaa 10 kilometrin vapaan hiihtotavan kilpailussa sekä pronssia vapaan hiihtotavan parisprintissä yhdessä Julia Kernin kanssa.
Trondheimin MM-kilpailuissa 2025 Diggins oli vapaan hiihtotavan sprintissä sijalla 23, yhdistelmäkilpailun kolmastoista ja saavutti perinteisen hiihtotavan parisprintissä hopeaa yhdessä Julia Kernin kanssa.
Yksityiselämä

Diggins kihlautui yhdysvaltalaisen ex-jääkiekkoilijan Wade Polawskin kanssa huhtikuussa 2020.
Kuvasto

Diggins juhlii Seefeldin vapaan hiihtotavan 10 kilometrin yhteislähtökilpailun voittoa tammikuussa 2018. Hänen takanaan maaliin saapuu norjalainen Heidi Weng.
Diggins vuoden 2011 MM-kilpailuissa Holmenkollenilla.
Diggins maailmancupin Quebecin osakilpailussa vuonna 2012.
Diggins (etualalla) Lahden MM-kilpailuissa 2017.
Aiheesta muualla

Wikimedia Commonsissa on kuvia tai muita tiedostoja aiheesta .
Jessie Digginsin kotisivut
Naisten parisprinttihiihdon maailmanmestarit
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Saksa  Yhdysvallat
Nikolaus Selnecker

Nikolaus Selnecker
Nikolaus Selnecker (tai Selneccer) (5. joulukuuta 1530 Hersbruck – 24. toukokuuta 1592 Leipzig) oli saksalainen luterilainen urkuri ja teologi. Hän on pääosin tunnettu virsistään. Hän oli myös yhdessä muun muassa Jakob Andreaen ja Martin Chemnitzin kanssa yhtenä tärkeimmistä luterilaisiin tunnustuskirjoihin kuuluvan Yksimielisyyden ohjeen laatijoista.
Nuoruudessaan Selnecker toimi Nürnbergin urkurina. Hän opiskeli Wittenbergin yliopistossa Philipp Melanchthonin alaisuudessa. Aluksi hän opiskeli lakitiedettä, mutta Melanchthonin vaikutuksesta hän alkoi opiskella teologiaa. Myöhemmin hän toimi hovisaarnaajana ja muusikkona Dresdenissä, superintendenttinä ja professorina Jenassa ja Leipzigissa.
Suomen evankelis-luterilaisen kirkon virsikirjassa Selneckerin tekemiä ovat virsi numero 551 ”Sinua Kristus, kiitämme, oi Herra, armahtajamme” sekä virrestä 189 ”Ah, Jeesus, ole kanssamme, jo joutuu aika ehtoolle” säkeistöt 2–8, ensimmäinen säkeistö pohjautuu Melanchthonin vuonna 1551 tekemään runoon. Virren Selnecker on kirjoittanut Yksimielisyyden ohjeen allekirjoittamisen jälkeen ja virrestä heijastuu kirkollisen elämän vastakohtaisuudet. Virsi tuli tunnetuksi, kun se julkaistiin Melanchthonin alkusäkeistöllä varustettuna 1611 Nürnbergissä.
Myös virren 377 "Sun haltuus, rakas Isäni" tekijäksi mainitaan Selnecker Martin Moellerin ohella. Ruotsin kirkon virsikirjassa on kaksi hänen virttään, jotka ovat samat kuin Suomen virsikirjassa, mutta hieman erilaisina käännöksinä: 373 "Oi, sido meidät sanaasi", 2. ja 3. säkeistöt, ja 502 "Sinua, Kristus, kiitämme" sekä yksi hänen sävelmänsä, Johan L. Runebergin virrellä 507 "Yön helmaan päivä painuu".
Comins Mansfield

Comins Mansfield
Comins Mansfield (14. kesäkuuta 1896 – 27. maaliskuuta 1984) oli englantilainen shakkitehtävien laatija ja shakinpelaaja. Hänelle myönnettiin tehtäväshakin suurmestarin arvo 1972.
Elämä

Comins Mansfield syntyi Witheridgen kylässä Pohjois-Devonissa 14. kesäkuuta 1896. Hän oppi poikana shakin säännöt isältään, Herbert John Mansfieldilta. Mansfieldin isä oli aikanaan pelannut kirjepeliä Devonshiren joukkueessa. 13-vuotiaana nuori Comins aloitti koulunkäynnin Blundellin koulussa Tivertonissa. Jo tuolloin hän tutki tarkasti kaiken shakkiin liittyvän materiaalin, jota sai käsiinsä. Samaan aikaan hän alkoi kiinnostua shakkitehtävistä. Päätettyään koulunsa Mansfield työskenteli Bristolissa kahden eri tupakkayhtiön palveluksessa.
Ensimmäisen maailmansodan aikana Mansfield värvättiin syyskuussa 1915 Englannin kuninkaallisen tykistön joukkoihin. Pian hänet sijoitettiin rintamalle Ranskaan. Taistellessaan siellä hän sokeutui tilapäisesti saatuaan silmiinsä sinappikaasua toukokuussa 1918. Tämän jälkeen hän joutui viettämään sairaalassa vuoden ennen kuin hänet voitiin kotiuttaa toukokuussa 1919. 1935 Mansfield muutti työn vuoksi Glasgow’hin.
Comins Mansfield oli naimisissa, ja hänellä oli kolme lasta. Hän kuoli Englannissa Paigntonissa 28. maaliskuuta 1984.
Shakkiura

Mansfield aloitti shakkitehtävien laatimisen jo nuorena. Hän oli saanut kipinän laatimiseen tutkittuaan 1910 British Chess Magazinessa julkaistuja shakkitehtäviä. Hän osallistui aktiivisesti shakkitehtäväharrastajien muodostaman yhdistyksen, Good Companion Chess Problem Clubin toimintaan vuosina 1913–1924.
Mansfieldin tehtävätuotanto koostuu etupäässä kaksisiirtoisista mattitehtävistä, joiden alalla hänet tunnustetaan erääksi kaikkien aikojen merkittävimmistä laatijoista. Kaikkiaan hän laati yli 1 100 shakkitehtävää. Hän esitti tehtävissään monia tehtäväshakillisia teemoja, joista tuli alansa klassikoita. Laatijana hän oli uskollinen valitsemilleen ideoille, eikä välttämättä seurannut tehtäväshakin uusimpia muotivirtauksia. Hän voitti tehtävillään useita palkintoja.
Laadinnan lisäksi Mansfieldilla oli merkittäviä luottamustoimia tehtäväshakin järjestöissä ja yhdistyksissä. Britannian tehtäväshakillisen yhdistyksen (British Chess Problem Society) puheenjohtajana hän vaikutti 1949–1951. Maailman shakkiliiton (FIDE) alaisen pysyvän tehtäväshakillisen komission (engl. Permanent Commission of the FIDE for Chess Compositions, PCCC) presidenttinä eli puheenjohtajana Mansfield toimi vuosina 1963–1971. Nykyisin PCCC tunnetaan nimellä World Federation for Chess Composition (WFCC, suom. tehtäväshakin maailmanjärjestö), joka on tehtäväshakin harrastajien itsenäinen järjestö.
Mansfield sai 1959 tehtäväshakillisista ansioistaan kansainvälisen tehtävämestarin arvon. Myöhemmin hän sai vielä tehtäväshakin suurmestarin arvonimen vuonna 1972. Hän oli eräs ensimmäisistä laatijoista, joka sai suurmestarin arvonimen tehtävien laadinnan alalla. Lisäksi hän sai kansainvälisen tehtävätuomarin arvon 1957. Ansioistaan shakissa hänelle on myönnetty myös Brittiläisen imperiumin jäsenen (MBE) arvo.
Vaikka Mansfield tunnetaan pääasiassa laatijana, hän oli myös hyvä amatööripelaaja. Hänen huomattavin saavutuksensa on voitto tunnetusta mestarista Sir George Thomasista Cheltenhamin turnauksessa 1928. Mansfield voitti Glasgow'n shakkikerhon mestaruuden 1939.
Mansfield toimi tehtäväshakillisena esikuvana sittemmin postuumisti laadinnan suurmestarin arvon saaneelle Norman McLeodille (1927-1991), joka aloitti oman laadintauransa Mansfieldin innoittamana.
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Ratkaisu:


1. Dd7! (siirtopakko)

1…Rxd7+ 2. Tg8#

1…Re6+ 2. f8R#

1…Rxg6+ 2. f8D#

1…g3 2. Dh3#

1…Tg8 2. fxg8D#
Tehtäväkokoelmia

Comins Mansfieldin tehtäviä on julkaistu useissa eri kokoelmissa. Alain C. Whiten kirjoittama teos A Genius of the Two-Mover, joka ilmestyi 1936 Whiten toimittamassa joulusarjassa, sisältää 113 Mansfieldin laatimaa tehtävää kommentoituna. Mansfield itse kirjoitti 1942 teoksen Adventures in Composition, joka on omaelämäkerrallinen kuvaus kaksisiirtoisten mattitehtävien laatimisesta ja sisältää 110 hänen laatimaansa kaksisiirtoista mattitehtävää. Teoksen toimitti julkaisua varten White. Barry P. Barnes on vuonna 1976 kirjoittanut teoksen Comins Mansfield MBE: Chess Problems of a Grandmaster, joka sisältää 200 Mansfieldin tehtävää. Myöhemmin Barnes kirjoitti kolmiosaisen teoksen Complete Mansfield, joka sisältää koko Mansfieldin tunnetun tuotannon eli liki 1200 tehtävää.
Aiheesta muualla

Comins Mansfieldin pelaajaprofiili Chessgames.comin sivustolla (englanniksi).
Valikoima Mansfieldin pelejä 365chess.comissa (englanniksi)
Alain C. White: A Genius of the Two-Mover (1936) Kirja PDF-muodossa. (englanniksi)
Alain C. White: Adventures in Composition (1944) Kirja PDF-muodossa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Yhdysvallat  Alankomaat 
Muut:  Europeana
Samsung Electronics

| Samsung Electronics Co>  Ltd. |
| --- | --- |

Yritysmuoto:  pörssiyhtiö
Osake:  KRX: 005930 KRX: 005935 LSE: SMSN LSE: SMSD FWB: SSU FWB: SSUN
ISIN:  KR7005930003
Perustettu:  1969
Toimitusjohtaja:  Kwon Oh-hyun
Puheenjohtaja:  Lee Jae-yong
Toiminta-alue:  maailmanlaajuinen
Toimiala:  elektroniikka puolijohteet kodinkoneet
Tuotteet:  Luettelo tuotteista
Liikevaihto:  169,9 mrd. EUR (2020)
Liikevoitto:  25,8 mrd. EUR (2020)
Nettotulos:  18,9 mrd. EUR (2020)
Henkilöstö:  287,439 (2020)
Emoyhtiö:  Samsung
Kotisivu:  www.samsung.com
Infobox OKVirheellinen NIMI-arvo: 
Samsung Electronics Co. Ltd. (kor. 삼성전자, Samseong Jeonja, hanja 三星電子) on eteläkorealainen monikansallinen elektroniikkayritys, jonka pääkonttori sijaitsee Suwonissa, Etelä-Koreassa, ja on osa Samsungia. Liikevaihdolla mitattuna Samsung Electronics ohitti vuonna 2009 Hewlett-Packardin maailman suurimpana elektroniikka-alan yrityksenä.
Tuotteet > LCD- ja OLED-paneelit

Vuoteen 2004 mennessä Samsung oli maailman suurin OLED-paneelien valmistaja 40 prosentin markkinaosuudella. Vuodesta 2018 lähtien Samsungilla on ollut 98 prosentin osuus maailman AMOLED-markkinoista. Yhtiö tuotti 84.9 miljoonaa euroa OLED markkinoiden vuonna 2006 saamista 402 miljoonan euron kokonaistuloista. Vuodesta 2006 lähtien Samsungilla on ollut yli 600 amerikkalaista patenttia ja yli 2800 kansainvälistä patenttia, mikä tekee yhtiöstä suurimman AMOLED tekniikan patenttien omistajan. Vuonna 2020 Samsung Display ilmoitti lopettavansa LCD-liiketoiminnan.
Tuotteet > Matkapuhelimet

Samsungin lippulaivasarja on nimeltään Samsung Galaxy S -sarja. Ensimmäiset Galaxy S -sarjan puhelimet tulivat julki Singaporessa, Malesiassa ja Etelä-Koreassa kesäkuussa ja Yhdysvalloissa heinäkuussa 2010. Se myi yli miljoona kappaletta 45 ensimmäisen päivän aikana Yhdysvalloissa.  Vaikka monet muut matkapuhelinten valmistajat keskittyivät yhteen tai kahteen käyttöjärjestelmään, Samsung käytti jonkin aikaa useita niistä: Symbian, Windows Phone, Tizen, TouchWiz ja Bada. Vuoteen 2013 mennessä Samsung oli jättänyt kaikki muut käyttöjärjestelmät paitsi Androidin ja Windows Phonen. Tuona vuonna Samsung julkaisi vähintään 43 Android-puhelinta tai -tablettia ja kaksi Windows-puhelinta. Vuoden 2010 kolmannen vuosineljänneksen lopussa yritys oli ylittänyt 70 miljoonan yksikön rajan toimitetuissa puhelimissa, mikä antoi Samsungille 22 prosenttia maailman markkinaosuudesta. Kaiken kaikkiaan yritys myi 280 miljoonaa matkapuhelinta vuonna 2010, mikä vastaa 20,2 prosentin markkinaosuutta.
Samsungista tuli maailman suurin matkapuhelinvalmistaja vuonna 2012, ja sen myynti oli 95 miljoonaa ensimmäisellä neljänneksellä. Vuoden 2013 kolmannen vuosineljänneksen aikana Samsungin älypuhelinten myynti parani kehittyvillä markkinoilla, kuten Intiassa ja Lähi-idässä, joissa halvemmat puhelimet olivat suosittuja. Lokakuussa 2013 yhtiö tarjosi 40 älypuhelinmallia Yhdysvaltojen verkkosivustolla. Vuonna 2019 Samsung ilmoitti lopettaneensa matkapuhelintuotannon Kiinassa Kiinan kysynnän puutteen vuoksi. Vuodesta 2019 lähtien Samsungin palveluksessa on yli 200 000 työntekijää Vietnamin Hanoin alueella tuottamaan älypuhelimia, samalla kun osa ulkoistamisesta on Kiinassa ja suuri osa puhelimista Intiassa.
Tuotteet > Puolijohteet

Samsung Electronics on ollut maailman suurin muistipiirien valmistaja vuodesta 1993. Yhtiö on ollut suurin puolijohdeteollisuuden yhtiö vuonna 2018 ja sen on ohittanut Intel vuonna 2019.  Samsung Semiconductor -divisioona valmistaa erilaisia puolijohdekomponentteja kuten DRAM-muistia ja SSD-asemia (Flash-muistit).
Tuotteet > Puolijohdeasemat

Samsung valmistaa SSD-asemia kuluttajakäyttöön.
Kuluttajille suunnattujen SSD-asemien valikoimaan kuuluu tällä hetkellämilloin? 980 PRO, 970 PRO, 970 EVO plus, 970 EVO, 960 PRO, 960 EVO, 950 PRO, 860 QVO, 860 PRO, 860 EVO, 850 PRO, 850 EVO ja 750 EVO. 9:llä alkavat SSD-mallit käyttävät NVM Express -liitäntää ja loput Serial ATA -liitäntää. Samsung tuottaa myös kuluttajien kannettavia SSD-asemia USB-C USB 3.1 Gen 2 -liittimellä. Taajuusmuuntajat tarjoavat lukunopeuden 1050 Mt / s ja kirjoitusnopeuden 1 000 Mt / s, ja ne ovat saatavana 500 Gt:n, 1 Tt:n ja 2 Tt:n malleina. Kuten monet muutkin SSD-valmistajat myös Samsungin SSD-asemat käyttävät Samsung Electronicsin tuottamaa NAND-flash-muistia.
Tuotteet > Kiintolevyt

Samsung valmistaa myös kiintolevyjä.
Tallennusvälineiden alalla Samsung saavutti vuonna 2009 kymmenen prosentin maailmanmarkkinaosuuden uuden kiintolevyn ansiosta, joka pystyy tallentamaan 250 Gt 2,5 tuuman levylle. Vuonna 2010 yritys alkoi markkinoida 320 Gt / levy -kiintolevyä.lähde? Yritys keskittyi enemmän ulkoisten kiintolevyasemien myyntiin. Taloudellisten menetysten jälkeen Samsung myi kiintolevyjen valmistuksen Seagatelle vuonna 2011 vastineeksi 9,6 prosentin omistusosuudesta Seagatesta.
Tuotteet > Televisiot

Vuonna 2009 Samsung myi noin 31 miljoonaa taulutelevisiota, minkä ansiosta se pystyi säilyttämään maailman suurimman markkinaosuuden neljännen peräkkäisen vuoden ajan.
Tuotteet > Näytöt

Yhtiö aloitti 1980-luvulla budjettimonitorimerkkinä valmistamalla kuvaputkinäyttöjä tietokoneille. 1990-luvulta 2000-luvulle Samsung aloitti LCD-näyttöjen valmistamisen käyttäen TFT-tekniikkaa, johon se edelleen korostaa budjettimarkkinoita kilpailua vastaan ​​ja samalla keskittymään myös keski- ja ylempien markkinoiden tarjoamiseen yhteistyössä sellaisten tuotemerkkien kuten NEC ja Sony yhteisyrityksen kautta. Kasvun edistyessä se hankki myöhemmin yhteisyritykset muodostamaan nykyiset Samsung OLED ja S-LCD Corporation entisiltä yhteisyrityksiltä.
Tuotteet > Tulostimet

Aiemmin Samsung tuotti tulostimia sekä kuluttajille että yrityskäyttöön, mukaan lukien yksilasertulostimet, värilasertulostimet, monitoimitulostimet ja yrityskäyttöiset nopeat digitaaliset monitoimitulostinmallit. Samsung lopetti tulostinliiketoiminnan ja myi tulostinyksikkönsä HP:lle 1,05 miljardilla dollarilla syksyllä 2017. Vuonna 2010 yritys esitteli maailman pienimmän yksilasertulostimen ML-1660 ja värilasertulostimen CLX-3185.
Tuotteet > Kaiuttimet

Vuonna 2017 Samsung osti Harman International Industries:in. Harman valmistaa nappikuulokkeita useilla tuotenimillä, kuten AKG, AMX, Becker, Crown, Harman Kardon, Infinity, JBL, Lexicon, dbx, DigiTech, Mark Levinson, Martin, Revel, Soundcraft, Studer, Arcam, Bang & Olufsen ja BSS-ääni.
Tuotteet > Kamerat

Samsung on tuonut markkinoille useita digitaalikameroiden ja videokameroiden malleja, kuten WB550-kameran, ST550-kaksois-LCD-kameran ja HMX-H106 (64 Gt: n SSD-asennettu Full HD -videokamera). Vuonna 2009 yritys otti kolmannen sijan kompaktikamerasegmentissä. Yritys on sittemmin keskittynyt enemmän kalliimpiin tuotteisiin. Vuonna 2010 yritys toi markkinoille uuden sukupolven vaihdettavan objektiivin kameran NX10.
Samsung Electronicsin käyttämiä logoja

1969–1979
1979–1992
1992–2013
2013–
Saharan ilmasto

Saharan ilmasto on mantereinen, kuuma ja erittäin kuiva aavikkoilmasto. Vaikka lämpötila voi kesällä nousta Keski-Saharassa melkein 58 asteeseen, Pohjois-Saharassa voi olla jopa yöpakkasia. Saharassa sataa melkein aina alle 100 mm vuodessa. Saharassa esiintyy hiekkamyrskyjä ja joskus yllättäviä sateita. Nämä liittyvät usein rajuilmoihin, jotka täyttävät kuivat joet ja pistävät kuivan maan vähäksi aikaa kukkimaan. Saharan kuivuus selittyy alueen yllä usein olevalla korkeapaineella.
Saharan ilmasto yleisesti

Sahara sijaitsee alhaisilla leveysasteilla kääntöpiirin tienoilla, jolloin aurinko kuumentaa ilmaa paistaessaan pilvettömältä taivaalta. Tämä selittää Saharan kuumuuden yhdessä alueen pilvettömyyden kanssa. Saharan pilvettömyys selittyy alhaisella kosteudella. Sahara luokitellaan erittäin kuivaksi, hyperaridiksi autiomaaksi. Siellä vuosittainen sademäärä on yleensä alle 100 mm.
Saharan kuivuutta selittää sen yllä oleva lähes sateeton subtrooppinen korkeapaine ja se, että suuri osa siitä sijaitsee mannerten sisäosassa. Sahara on vähäpilvistä ja saa siten enemmän auringon säteilyä kuin päiväntasaaja. Sahara sijaitsee osin tropiikissa, osin subtropiikissa. Tropiikin raja kulkee jopa niinkin pohjoisessa kuin 37 pohjoisella leveydellä asti.
Lämpö karkaa yöllä nopeasti, koska pilvet eivät heijasta lämpöä takaisin. Lämpötilan vuorokauden aikaiset vaihtelut ovat suuria, 15-30 °C. Tämä tarkoittaa yhdessä vuotuisten lämpötilanvaihtelun kanssa sitä että lämpötila saattaa monestikin nousta kesällä varjossa yli 50 °C:n jos varjoa yleensä löytyy.Vuoristossa ja pohjoisella hiekka-aavikolla on pakkasta ja maa voi jäätyä.